**Мая Радзіма –Беларусь**

**Тэма:** “У што верылі нашы продкі”

**Мэта:** -даць агульнае ўяўленне аб рэлігійных вераваннях беларусаў у мінулым і цяпер

**Задачы:** -знаемства вучняў з існаваннем мнагабожжа ў дахрысціянскія часы і прыходам яму на змену хрысціянскай веры;

-фарміраванне ўяўлення аб шматканфесіяльнасці беларускага грамадства;

-выхаванне ў вучняў шаноўных адносін да духоўнай спадчыны нашага народу, верацярпімасці ва ўзаемаадносінах з прадстаўнікамі розных рэлігій.

*Абсталяванне*: мультымедыйная прэзентацыя, падручнік, карткі з заданнямі для групавой работы, вучэбныя дапаможнікі, ілюстрацыі, выстава кніг

**Ход урока**

**I.**Арганізацыйны момант. Псіхалагічны настрой на работу.

 -Цудоўную, багатую гісторыю маюць беларусы.Яна стваралася нашымі продкамі на працягу стагоддзяў. Гаварыць пра яе можна бясконца…Я вельмі хачу, каб мы сення з вамі на ўроку перагарнулі яшчэ адну старонку гісторыі.

 Уважліва слухайце- то ўсё пачуеце. Слайд 1

 Уважліва глядзіце-то ўсё пабачыце.

 Думайце – то ўсё абавязкова зразумееце

**II**. Праверка дамашняга задання Слайд 2

 1.Індывідуальны апрос

 -Хто такі Сімяон Полацкі? Што вы пра яго ведаеце? Слайд 3

 - Што вы можаце расказаць пра Міхаіла Казіміра Агінскага? Слайд 4

 - Хто з’яўляецца аўтарам паланэза “Развітанне з Радзімай” Слайд 5

 2. Самастойная работа Слайд 6

 -выкананне тэсту

**Узаемаправерка** Слайд7

 ***Тэма “Ад батлейкі да тэатра”***

1. **Злучы стрэлкамі паняцці і іх азначэнні**

Батлейка музычны твор

Паланез народны лялечны тэатр

1. **Злучы стрэлкамі імёны з характарыстыкамі асоб.**

Сімяон Полацкі стваральнік тэатра ў Слоніме

Міхал Казімір Агінскі настаўнік будучага цара Пятра 1

Міхал Клеафас Агінскі аўтар паланеза “Развітанне з Радзімай”

1. **Падкрэслі словы ў дужках, якія падыходзяць па сэнсе**

 Самога Сімяона ў Маскве пачалі называць (Полацкім, Беларускім).Тут ён адкрыў (краму, друкарню).Першай друкаванай кнігай стаў (“Буквар”, “Статут ВКЛ”), які ён склаў сам.

1. **Адзнач праўдзівыя выказванні.**
* Батлейка – гэта народны лялечны тэатр.
* Для паказаў батлейкі будавалі вялізную сцэну.
* Галоўнымі героямі батлейкі былі толькі звяры.
* Батлеечнікі вандравалі па ўсёй краіне.
* Іншы раз батлеечнікам дапамагалі музыканты
* Людзям не падабалася батлейка, таму артыстаў часта не пускалі ў гарады.
1. **Дзе Міхаіл Клеафас Агінскі стварыў паланез “Развітанне з Радзімай”? Адзнач правільны адказ.**
* У мястэчку Залессе каля Смаргоні
* У Нясвіжскім палацы Радзівілаў
* У Спаса – Ефрасіннеўскай царкве ў Полацку

**III.**Фізкультхвілінка для вачэй “Падарожжа ў мінулае ” Слайд 12

(на сценах развешаны даты падзей)

1.У гэтым годзе першы раз упамніаецца на старонках летапісу г.Полацк.

2.862 г. якое стагоддзе?

3.Першы раз упамінаецца г.Мінск?

4.1067г., якое стагоддзе?

5.У якім ст. мы жывем?

6.Год, калі адбылася бітва на рацэ Нямізе?

7.У якім стагодзі прыйшла на Беларусь батлейка?

 **IV.**Работа над новым матэрыялам

 1.Уводзіны ў тэму

Так, у 16 стагоддзі на Беларусь прыйшла батлейка. Што вы ведаеце пра батлейку? Слайд 8

**Гульня “Так ці не?” з выкарыстаннем сігнальных картак зялёнага і чырвонага колеру.**

Народны лялечны тэатр называецца - батлейка. (Так)

Ён з’явіўся ў 16 ст . (Так)

Батлеечнікі паказвалі сцэны з народнага жыцця. (Так)

Лялькі для батлейкі вырабляліся толькі з тканіны. (Не)

У батлейцы выкарыстоўвалі толькі лялек людзей. (Не)

Выступленне батлеечнікаў заўсёды суправаджалася музыкай. (Не)

Батлеечнікі вандравалі па ўсёй краіне. (Так)

Батлеечнікі праслаўлялі ў сваіх сцэнках хітрых людзей, гультаёў. (Не)

Сёння можна наведаць тэатр - батлейку (Так)

 2.Знаемства з тэмай і мэтай урока Слайд 13

- Сення мы даведаемся - ў што верылі нашы продкі. Слайд 14

Вера ў старажытныя часы была зусім не такой, як цяпер: існавалі звычаі пакланяцца камяням, вывернутым ветрам дрэвам, вужам, магутным дубам, вадзе і інш. Слайд 15

 **Слайд16**

 Адчуваючы сябе часцінкай прыроды, людзі адухаўлялі яе. Верылі, што яна можа дапамагаць чалавеку ў яго штодзенных клопатах альбо, наадварот, шкодзіць яго жыццю. Нашы продкі баяліся сваімі размовамі, дзеяннямі, учынкамі ўгнявіць сілы прыроды і таму ўсяляк стараліся ім дагадзіць. Пазней з’явілася многа багоў.Іх было шмат. Такую веру называлі “Мнагабожжам”(паняцце-на дошку)

 *Мнагабожжа - гэта вера ў існаванне многіх багоў і пакланнене ім.* (Агульнае знаёмства са знешнім выглядам багоў) Слайды 17-22

**V.** Работа ў групах Слайд 23

 -Кожная група павінна здагадацца і даць правільнае імя, характарыстыку міфічным істотам.

 **- Калектыўная праверка.** Слайд 24

 1.Наймагутнейшы і галоўны з багоў, творца жыцця, бог неба і ўсяго свету меў некалькі іменаў- Белбог(Бялун), Дыў(Дзіў) часам яго яшчэ называлі Родам (ад яго паходзяць словы “радзіма”, “народ”, “прырода” і г.д.). Паводле міфаў, Сварог перамог цемру і распачаў жыцце на Зямлі. Пасля Сварога сталі правіць тры яго сыны-Пярун, Ярыла, Дажбог.

 2. Дажбог-бог Сонца, сонечнага цяпла і святла. Ён лічыўся самым міласэрным з багоў. Добрым, шчодрым, спрыяў урадлівасці палёў, дабрабыту людзей. Раней верылі, што кожную раніцу Дажбог выязджаў на калясніцы са свайго палаца, што знаходзіўся на ўсходзе. За дзень аб’язджаў неба і ўвечары вяртаўся, рухаючыся на захад, у свой нябесны дом на адпачынак.

 3. Старэйшы сын Сварога- Пярун(Грамабой)- бог грому і маланак, займаўся зброяй і вайсковыміі справамі. Калі ен імчаўся на калясніцы па небе, раздаваліся страшэнныя грымоты. Лічылі, калі ўздыхне Пярун-узнімецца вецер, дзьмухне-усходзіцца навальнііца.Ударамі маланак грозны бог мог пакараць любога, на ўсіх наводзіў страх. Пад канец восені ён засынаў, маразы закоўвалі яго ў хмары, і ён усю зіму спачываў на небе. І толькі з прылётам птушак зноў ажываў.

 4. Ярыла-бог урадлівасці і кахання - нібыта кіраваў на Зямлі стварэннем моцнага і здаровага роду. Ярылу лічылі богам веснавога агню, абуджэння прыроды. Ён расчыняў нябесныя вароты і спускаўся на зямлю, пачынаючы вясну. Там, дзе ступаў Ярыла, адразу вырастала густое жыта.

 5. Надзвычай аўтарытэтным у тыя далёкія часы быў у нашых продкаў Вялес(Велес)-бог дабрабыту і мудрасці, апякун жывелагадоўлі. Лічылі, што Вялес-гэта Месяц на небе, а зорны россып-ягоны статак.З нябесных вышынь Вялес пільна сачыў за жывёлай на зямлі, старанна яе ахоўваў ад драпежных звяроў, хвароб, няшчасных выпадкаў. Пастухі ахвотна прыносілі яму ахвяры.

 **VI.** Рубрыка “Цікава ведаць” (2 вучня) Слайд 25

Паведамленне пра багіню веснавога абуджэння і кахання Лада (Ляля, Лёля), бог ураджаю і дастатку Купала і багіня лета Цёця.

 Паведамленне пра Зюзю. Шанавалі нашы продкі і бога зімы Зюзю- нізенькага дзядка з белымі валасамі і белай як снег барадой, у белай вопратцы хадзіў ён басанож, з непакрытай галавой. Зюзя, нібыта, жыў у лесе, толькі часам зазірнуў у вёску, каб папярэдзіць пра моцныя маразы, паесці навагодняй куцці- святочнай кашы. Раззлаваўшыся за што-небудзь на людзей, Зюзя пачынаў моцна марозіць, стукаў сваёў булавой, так што часам трэскаліся хаты, трашчалі дрэвы ў лесе.Каб ён зусім не разваліў жытло і не памарозіў азімае збожжа, продкі стараліся яго задобрыць, запрашалі на калядную вячэру.

 Бліжэй да штодзённага жыцця нашых продкаў стаялі духі- добрыя і злыя. Гэтымі істотамі была напоўнена ўся навакольная прырода- ад зямных нетраў да недасягальнага Космасу.Людзі лічылі, што фантастычныя істоты насялялі палі, лясы, рэкі, азёры. балоты, яны ўладковаліся ў хатах, хлявах, лазнях, абжывалі гарышчы, коміны,туліліся пад печкай.(Пазнаёміць з кнігамі- “Чароўны свет”(з беларускіх міфаў, паданняў і казак)).

**VII.** Фізкультхвілінка музычная(полька) Слайд 26

**VIII.** Прыняцце хрысціянства (паняцце-на дошку). Слайд 27

*Хрысціянства-вера ў Ісуса Хрыста*

 - На змену мнагабожжу прыйшло хрысціянства. Рагнеда і яе сын былі першымі хрысціянамі сярод тагачаснага насельніцтва нашай краіны.

 Слайд 28

-Прыняцце веры садзейні разв іццю культуры.Сталі будавацца цэрквы,Болей стала пісьменных людзей, бо пры цэрквах адчыняліся школы.Побач з цэрквамі будавалі манастыры. Першы манастыр быу заснаваны Рагнедай. А яе сын адкрыу у Полацку першую школу і пачаў збіраць бі- бліятэку. Слайд 29

А па жаданні добра вядомай нам Ефрасінні Полацкайбыла пабудавана Спаса-Ефрасінеўская царква. (Паведамленне вучня).

 Спаса-Ефрасінеўская царква-самы прыгожы будынак 12 стагоддзя, які захаваўся да нашага часу.Старажытны рукапіс сведчыць, што аднойчы ноччу ўбачыла Ефрасіння прывід-нібыта да яе з’явіўся анёл і параіў ёй пабудаваць царкву ў Сяльцы на рацэ Палаце (пабудавана за 30 тыдняў).

 Вежападобны выгляд царквы, адзіны купал, які сімвалізуе сабою веру ў адзінага Бога-Ісуса Хрыста, высока размешчаны вокны.Усё у ёй з’ўляецца ўзнеслым, усё імкнецца ў неба.Жураўліным шнурам праляцелі стагоддзі.А царква нібыта не кранутая імі.Стаіць, непадуладная часу, чаруе сваёй прыгажосцю душы людзей. Сцеражэ светлую памяць пра нашу вялікую асветніцу-Ефрасіння Полацкую. Слайд 30

 -Чаму вернікаў называлі хрысціянамі, а іх веру-хрысціянскай?

 -У 11 стагоддзі хрысціянства падзялілася на праваслаўе і каталіцызм.

 Слайды 31

 -Хто хадзіў маліцца ў царкву?

 -А дзе маліліся католікі, яўрэі, татары? Адказаць на гэта пытанне нам дапаможа падручнік.

 **IX.** Самастойная работа па падручніку (Стар.94)

 - Вернікі іншых рэлігій Слайд 32

 - У выніку розных гістарычных абставін сярод жыхароў Беларусі з’явіліся татары і яўрэі. Разам з імі на тэрыторыі нашай краіны з’явіліся і іх рэлігі: у татар- мусульманская, у яўрэяў- іўдзейская. Былі пабудаваны адпаведна мячэці і сінагогі. Слайды 33-36

**X.** Знаёмства з храмамі горада Жодзіна. Слайд 37-38

 У сучасным асноўным законе-Канстытуцыі- гаворыцца аб роўнасці перад законам усіх веруючых нашай краіны. Кожны грамадзянін мае права самастойна выбіраць веру або заставацца няверуючым, і ніхто не мае права прымушаць яго да гэтага (Паказаць Канстытуцыю).

 **XI.** Вынік урока. Выстаўленне адзнак.

 - У што верылі нашы продкі?

 - Чаму прыняцце хрысціянства садзейнічала развіццю культуры?

 - Прыхільнікі якіх рэлігій жывуць у Беларусі?

**XII.**Дамашняе заданне Слайд 39

 Старонка 94-96, прачытаць,адказаць на пытанні

**XIII.** Рэфлексія

 Сення на уроку: Слайд 40

 -мне было цікава…

 -я даведаўся..

 - мой настрой…

**XIV**.Відэафільм на верш У.Караткевіча “На Беларусі Бог жыве